ПРОЕКТ!

ОБОСОБЕНА ПОЗИЦИЯ № 3

Д о г о в о р

№……………/……………….

**ЗА СКЛЮЧВАНЕ НА ЗАСТРАХОВКА „ГРАЖДАНСКА ОТГОВОРНОСТ“ НА СЛУЖИТЕЛИТЕ НА БНБ, ИЗПОЛЗВАЩИ ОГНЕСТРЕЛНО ОРЪЖИЕ С ЦЕЛ ОХРАНА**

Днес .........................г., в град София, между:

**БЪЛГАРСКА НАРОДНА БАНКА**, със седалище и адрес на управление: гр. София 1000, пл. „Княз Александър I“ №1, код по БУЛСТАТ: 000694037, представлявана от г-жа Снежанка Деянова – главен секретар и г-жа Теменужка Цветкова  – главен счетоводител, наричана в договора за краткост **„ЗАСТРАХОВАЩ“,**

**и**

**………………………………………………………………..,** със седалище и адрес на управление: …………………………, с ЕИК ……………………, представлявано от ………………………………………………………………………………………………, наричано в договора за краткост **„ЗАСТРAХОВАТЕЛ”**,

на основание чл. 112, ал. 1 от Закона за обществените поръчки (ЗОП), след проведено публично състезание по реда на чл. 18, ал. 1, т. 12 от ЗОП и Решение № ………………/……………… на главния секретар на БНБ за определяне на изпълнител на обществена поръчка с предмет: „Застраховане на служителите на Българска народна банка (БНБ) и други застраховки за срок от една година по обособени позиции”, **по обособена позиция № 3** се сключи настоящият договор за следното:

**I. ПРЕДМЕТ НА ДОГОВОРА**

**Чл. 1. (1) ЗАСТРАХОВАЩИЯТ** възлага, а **ЗАСТРАХОВАТЕЛЯТ** се задължава да застрахова с групова застраховка „Гражданска отговорност” служителите на БНБ, използващи огнестрелно оръжие с цел охрана, посочени в списък на застрахованите лица, приложен към настоящия договор, наричани по-долу в договора „застраховани лица“.

**(2)** В срока на застрахователния договор **ЗАСТРАХОВАЩИЯТ** има право, при настъпване на обективни обстоятелства да намали/увеличи броя на застрахованите лица, при което застрахователната премия се намалява или увеличава за месеците до изтичане срока на застрахователната полица съгласно Ценовото предложение на **ЗАСТРАХОВАТЕЛЯ**.

**(3)** В срока на застрахователната полица **ЗАСТРАХОВАЩИЯТ** има право, при настъпване на обективни обстоятелства да замени някой/и от посочените в списъка по ал. 1 лица, при което условията по застраховката остават непроменени.

**II. СРОК НА ДОГОВОРА И ТЕРИТОРИАЛЕН ОБХВАТ**

**Чл. 2. (1) ЗАСТРАХОВАТЕЛЯТ** се задължава да издаде групова застрахователна полица „Гражданска отговорност” за служителите на БНБ, използващи огнестрелно оръжие с цел охрана, с едногодишен срок на застрахователно покритие от 00:00 часа на 05.08.2017 г. до 24:00 часа на 04.08.2018 г.

**(2)** Застрахователното покритие по полицата е за застрахователни събития, настъпили на територията на Република България.

**III. ЗАСТАРХОВАТЕЛНА ПРЕМИЯ И НАЧИН НА ПЛАЩАНЕ**

**Чл. 3. (1)** Годишната застрахователната премия за всички застраховани лица посочени в списък на застрахованите лица по групова застраховка „Гражданска отговорност“ на служителите на БНБ, използващи огнестрелно оръжие с цел охрана, приложен към настоящия договор е в размер на …………..……… лева без данък върху застрахователната премия (ДЗП) и ........... лева с включен 2% ДЗП.

**(2)** Сумата по ал. 1 се формира от сбора на годишната застрахователна премия за едно застраховано лице, посочена в Ценовото предложение на **ЗАСТРАХОВАТЕЛЯ**, в размер на …………………….лева без включен 2% ДЗП и ........ лева с включен ДЗП и броя на застрахованите лица посочени в списък на застрахованите лица по групова застраховка „Гражданска отговорност“ на служителите на БНБ, използващи огнестрелно оръжие с цел охрана, приложен към настоящия договор.

**(3)** Сумата по ал. 1, с включен 2 % ДЗП, се изплаща еднократно, в срок до 5 (пет) работни дни*,* считано от датата на подписване на застрахователната полица по чл. 2, ал. 1.

**(4)** Всички плащания по договора не могат да надхвърля сумата в размер на 1200 (хиляда и двеста) лева с включен 2 % ДЗП.

**(5)** При намаляване или увеличаване на числеността на застрахованите лица, от следващия календарен месец след получаване на писмено уведомление за това, платената застрахователната премия по ал. 1 по договора се намалява или увеличава, за месеците до изтичане срока на застрахователната полица. Сумата, която **ЗАСТРАХОВАТЕЛЯТ** следва да възстанови, в случай на намаляване на платената застрахователна премия, съответно сумата, която **ЗАСТРАХОВАЩИЯТ** следва да плати, в случай на увеличаване на застрахователната премия, се определя на база застрахователната премия за едно застраховане лице по ал. 2 и оставащите месеци до изтичане срока на застрахователната полица. Плащането по предходното изречение се извършва в срок до 5 (пет) работни дни, считано от датата на писменото уведомление по изр. първо.

**Чл. 4.** **ЗАСТРАХОВАЩИЯТ** извършва плащането на застрахователната премия по чл. 3, ал. 1 от договора с включен 2 % ДЗП в български лева, с преводно нареждане по посочената по-долу банковата сметка на **ЗАСТРАХОВАТЕЛЯ:**

**IBAN:** … ;

**BIC:** … ;

**Банка:** … ;

**град/клон/офис:**

**IV. ЗАСТРАХОВАТЕЛНО ПОКРИТИЕ**

**Чл. 5. (1)** Обект на застраховане е гражданската отговорност на застрахованите лица за причинени през срока на застраховката имуществени и неимуществени вреди на трети лица, които вреди се явяват пряка последица от притежаването или използването на огнестрелно оръжие с цел охрана.

**(2)** Изключени по настоящия договор са рисковете, посочени като такива в Общите/Специалните условия на застрахователя за застраховка ………. *(посочва се наименованието на Общите/Специалните условия по застраховката)*.

**(3) ЗАСТРАХОВАТЕЛЯТ** предоставя на **ЗАСТРАХОВАЩИЯ** следните бонуси (преференции): …………….. *(описва се предложението/та на участника в т.13 от Техническото предложение).*

**(4)** Застрахователното покритие се простира за претенции, произтичащи от събития, настъпили през срока на действие на застрахователната полица, независимо от това кога е предявена претенция в рамките на предвидената в закона погасителна давност.

**V. ЗАСТРАХОВАТЕЛНО ОБЕЗЩЕТЕНИЕ**

**Чл.** **6. (1)** Застрахователното обезщетение за застраховка „Гражданска отговорност“ на служителите на БНБ, използващи огнестрелно оръжие с цел охрана, е в размер на действително претърпените и доказани по размер вреди, до посочените по-долу лимити на отговорност на **ЗАСТРАХОВАТЕЛЯ**:

**-** Лимит на отговорност на **ЗАСТРАХОВАТЕЛЯ** за причинени вреди за всяко застраховано лице за всяко едно събитие в размер на 20 000 (двадесет хиляди) лв.

**-** Агрегатен лимит на отговорност на **ЗАСТАРХОВАТЕЛЯ** за всички застрахователни събития през срока на действие на застрахователната полица, които могат да настъпят, в размер на 40 000 (четиридесет хиляди) лв.

**(2)** При настъпване на събитие, което би могло да доведе до претенция по застраховката, **ЗАСТАРХОВАЩИЯ** следва да уведоми **ЗАСТАРХОВАТЕЛЯ** в срок от ………..работни дни, след като събитието е станало известно. Най-близките офиси за представяне на документите по искане за обезщетение са следните: ………………………………………………………….

**(3)** Дължимите обезщетения по договора се изплащат на застрахованите лица в срок от……….дни след представяне на всички изискуеми документи, съгласно Общите/Специалните ни условия за този вид застраховка.

**(4)** При определяне на размера на обезщетенията по договора не се прилага самоучастие на **ЗАСТРАХОВАЩИЯ** и застрахованите лица.

**(5)** За всяко застрахователно събитие, настъпило през срока на действие на издадената по договора полица, правата, произтичащи от застраховката се погасяват с изтичане на пет години от датата на застрахователното събитие, съгласно българското законодателство.

***V –1. ДОГОВОР ЗА ПОДИЗПЪЛНЕНИЕ (когато е приложимо)[[1]](#footnote-1)***

***Чл.6а.*** *(1)* **ЗАСТРАХОВАТЕЛЯТ** *се задължава да сключи договор за подизпълнение с* ***ПОДИЗПЪЛНИТЕЛЯТ****/****ИТЕ****, посочен/и в представената от него оферта.* **ЗАСТРАХОВАТЕЛЯТ** *се задължава да предостави на* **ЗАСТРАХОВАЩИЯ** *копие на договора за подизпълнение в срок до 3 (три) дни от сключването му, заедно с доказателства, че са изпълнени условията на чл*. *66, ал. 2 от ЗОП.*

*(2) В случай че част от поръчката, която се изпълнява от* ***ПОДИЗПЪЛНИТЕЛ****, може да бъде предадена като отделен обект на* ***ЗАСТРАХОВАТЕЛЯ*** *или* ***ЗАСТРАХОВАЩИЯ****,* ***ЗАСТРАХОВАЩИЯ*** *заплаща възнаграждение за тази част на* ***ПОДИЗПЪЛНИТЕЛЯ (директно плащане)****.*

*(3) Директно плащане по ал. 2 се осъществява въз основа на искане, отправено от* ***ПОДИЗПЪЛНИТЕЛЯ*** *до* ***ЗАСТРАХОВАЩИЯ****, чрез* ***ЗАСТРАХОВАТЕЛЯ****, който е длъжен да го предостави на* ***ЗАСТРАХОВАЩИЯ*** *в 15 (петнадесет) дневен срок от получаването му. Към искането,* ***ЗАСТРАХОВАТЕЛЯ*** *предоставя становище, от което да е видно дали оспорва плащанията или част от тях като недължими.* ***ЗАСТРАХОВАЩИЯТ*** *има право да откаже директно плащане с* ***ПОДИЗПЪЛНИТЕЛЯ*** *когато искането за плащане е оспорено, до момента на отстраняване на причината за отказа.*

*(4) Към момента на сключване на този договор или най-късно преди започване на неговото изпълнение,* ***ЗАСТРАХОВАТЕЛЯТ*** *се задължава да уведоми* ***ЗАСТРАХОВАЩИЯ*** *за името, данните за контакт и представителите на* ***ПОДИЗПЪЛНИТЕЛЯ****/****ИТЕ****, посочени в офертата.* ***ЗАСТРАХОВАТЕЛЯТ*** *се задължава да уведомява* ***ЗАСТРАХОВАЩИЯ*** *в хода на изпълнение на този договор за всякакви промени в предоставената информация.*

*(5) Замяна или включване на подизпълнител по време на изпълнение на този договор се допуска по изключение, когато възникне необходимост и ако са изпълнение едновременно всички условия, посочени в чл. 66, ал. 11 от ЗОП.*

*(6) В случаите по ал. 5,* ***ЗАСТРАХОВАТЕЛЯТ*** *се задължава да представи на* ***ЗАСТРАХОВАЩИЯ*** *копие на допълнителното споразумение за замяна на посочен в офертата подизпълнител заедно с доказателства, че са изпълнение условията на чл. 66, ал. 2 и 11 от ЗОП.*

*(7) Независимо от сключения договор за подизпълнение, отговорността за изпълнение на настоящия договор е на* ***ЗАСТРАХОВАТЕЛЯТ****.*

**VI. ПРАВА И ЗАДЪЛЖЕНИЯ НА СТРАНИТЕ**

**Чл. 7.** Доколкото този договор не предвижда друго, правата и задълженията на страните по договора се уреждат от Общите/Специалните условия на **ЗАСТРАХОВАТЕЛЯ** за застраховка ……….. (*посочва се наименованието на Общите/Специалните условия по застраховката)*, неразделна част от договора.

**Чл. 8.** **ЗАСТРАХОВАЩИЯТ** е длъжен да плати застрахователната премия по чл. 3, ал. 1 с включен 2 % ДЗП в договорения срок и размер.

**Чл. 9.** Застрахованите лица имат право при настъпване на застрахователно събитие да получат полагащото им се обезщетение, след като представят необходимите документи, доказващи претенцията по основание и размер.

**Чл. 10.** **ЗАСТРАХОВАТЕЛЯТ** е длъжен своевременно да оказва пълно съдействие на застрахованите лица по отношение на всички въпроси, свързани с окомплектоване на документацията по предявените претенции, както и по отношение на всички въпроси, свързани с приключване на щети и заплащане на застрахователни обезщетения.

**VII. НЕУСТОЙКИ**

**Чл. 11.** При забава на плащане, **ЗАСТРАХОВАЩИЯТ** дължи неустойка на **ЗАСТРАХОВАТЕЛЯ**  в размер на 0.5% от стойността на забавеното плащане за всеки просрочен ден, но не повече от 10% от тази стойност.

**Чл. 12.** При забавено изпълнение на някое от задълженията по договора от страна на **ЗАСТРАХОВАТЕЛЯ**, същият заплаща на **ЗАСТРАХОВАЩИЯ** неустойка в размер на 0.5% от общата стойност на застрахователната премия по чл. 3, ал. 1 от договора с 2  % ДЗП за всеки просрочен ден, но не повече от 10% от тази сума.

**Чл. 13.** При забавено изпълнение, продължило повече от 20 (двадесет) дни, **ЗАСТРАХОВАЩИЯТ** има право да прекрати едностранно договора, без да дава повече срок за изпълнение, като освен неустойката за забава има право и на неустойка за неизпълнение в размер на 10% от застрахователната премия по чл. 3, ал. 1 с 2 % ДЗП.

**Чл. 14.** **ЗАСТРАХОВАЩИЯТ** може да претендира обезщетение за нанесени вреди и пропуснати ползи по общия ред, в случай че същите превишават размера на уговорените в договора неустойки.

**VIII. ПРЕКРАТЯВАНЕ НА ДОГОВОРА**

**Чл. 15.** Договорът се прекратява с изтичането на срока, за който е сключен. Договорът може да бъде прекратен предсрочно по взаимно съгласие между страните, изразено в писмена форма.

**Чл. 16.** При виновно неизпълнение на някое от задълженията на една от страните, извън случаите по чл. 13, договорът може да бъде прекратен от изправната страна с 20 (двадесет) дневно предизвестие до неизправната страна.

**IX. ДРУГИ УСЛОВИЯ**

**Чл. 17.** Настоящият договор може да бъде изменян само по взаимно съгласие на страните, уредено в писмено споразумение, което става неразделна част от договора. Изменение по договора се допуска само в случаите по чл. 116 от ЗОП.

**Чл. 18.** Всяка страна по настоящия договор е длъжна при промяна на адреса си да уведоми незабавно другата страна. В противен случай последната не отговаря за неполучени съобщения.

**Чл. 19** **(1)** Страните определят следните служители за контакт, които да следят за изпълнение на задълженията ни по договора и да подписват предвидените в него документи:

За **ЗАСТРАХОВАТЕЛЯ:** ............................. ;

За **ЗАСТРАХОВАЩИЯ:** ………..…………..;

**(2)** За целите на настоящия договор уведомяването на **ЗАСТРАХОВАТЕЛЯ** се извършва писмено по факс: ... ; електронна поща (e-mail): ... ; или с препоръчано писмо на адрес: ...

**(3)** За целите на настоящия договор уведомяването на **ЗАСТРАХОВАЩИЯ** се извършва писмено по факс: ... ; електронна поща (e-mail): ... ; или с препоръчано писмо на адрес: ...

**Чл. 20.** Възникналите спорове при и по повод изпълнението на настоящия договор ще се решават чрез преговори между страните с цел постигане на споразумение, а при непостигането му спорът ще се отнася пред компетентния български съд.

Настоящия договор се състави и подписа в два еднообразни екземпляра – по един за всяка от страните.

При подписването на настоящия договор се представиха следните документи:

1. Документи по чл. 112, ал. 1 от Закона за обществените поръчки.

2. Списък на застрахованите лица по групова застраховка „Гражданска отговорност“ на служителите на БНБ, използващи огнестрелно оръжие с цел охрана.

Неразделна част от този договор са:

1. Ценово предложение на **ЗАСТРАХОВАТЕЛЯ**;
2. Техническо предложение на **ЗАСТРАХОВАТЕЛЯ**;
3. Общите/Специалните условия на **ЗАСТРАХОВАТЕЛЯ**¡

**ЗА БЪЛГАРСКАТА НАРОДНА БАНКА ЗА Застрахователя ……………………**

**Снежанка деянова**

**главен секретар**

**теменужка цветкова**

**главен счетоводител**

1. В случай че ЗАСТРАХОВАТЕЛЯТ няма да изпълнява поръчката с подизпълнители този раздел ще отпадне. [↑](#footnote-ref-1)