ПРОЕКТ!

ОБОСОБЕНА ПОЗИЦИЯ № 2

Д о г о в о р

№……………/……………….

**ЗА ЗАСТРАХОВАНЕ СЛУЖИТЕЛИТЕ НА БНБ ПРИ СЛУЖЕБНИ КОМАНДИРОВКИ ИЛИ ОБУЧЕНИЯ И СПЕЦИАЛИЗАЦИИ В ЧУЖБИНА**

Днес .........................г., в град София, между:

**БЪЛГАРСКАТА НАРОДНА БАНКА**, със седалище и адрес на управление: гр. София 1000, пл. „Княз Александър I“ №1, код по БУЛСТАТ: 000694037, представлявана от г-жа Снежанка Деянова – главен секретар и г-жа Теменужка Цветкова – главен счетоводител, наричана в договора за краткост **„ЗАСТРАХОВАЩ“,**

**и**

**………………………………………………………………..,** със седалище и адрес на управление: …………………………, с ЕИК ……………………, представлявано от ………………………………………………………………………………………………, наричано в договора за краткост **„ЗАСТРAХОВАТЕЛ”**,

на основание чл. 112, ал. 1 от Закона за обществените поръчки (ЗОП), след проведено публично състезание по реда на чл. 18, ал. 1, т. 12 от ЗОП и Решение № ………………/……………… на главния секретар на БНБ за определяне на изпълнител на обществена поръчка с предмет: „Застраховане на служителите на Българска народна банка (БНБ) и други застраховки за срок от една година по обособени позиции”, **по обособена позиция № 2** се сключи настоящият договор за следното:

**I. ПРЕДМЕТ НА ДОГОВОРА**

**Чл. 1.** **(1)** **ЗАСТРАХОВАЩИЯТ** възлага, а **ЗАСТРАХОВАТЕЛЯТ** се задължава да застрахова с индивидуални застрахователни договори (полици) служителите на БНБ, наричани по-долу в договора „застраховани лица“, при техните служебни командировки или обучения и специализации в чужбина, съгласно Наредбата за служебните командировки и специализации в чужбина (в сила от 01.07.2004 г., приета с ПМС № 115 от 03.06.2004 г., изм. и доп.).

**(2)** Застраховката се сключва на основание Общите/Специалните условия по застраховка „…………………………………………..“*(посочва се наименованието на Общите/Специалните условия по застраховката)* на **ЗАСТРАХОВАТЕЛЯ**, неразделна част от договора.

**(3)** Параметрите на всеки застрахователен договор като застраховано лице, застрахователна сума, начало и край на индивидуалното застрахователно покритие, съдържание на индивидуалното застрахователно покритие, срокове за заплащане на застрахователна премия и др., страните по настоящият договор уговарят в конкретния индивидуален застрахователен договор (полица) при спазване на предложенията в Техническото и Ценово предложение на **ЗАСТРАХОВАТЕЛЯ**.

**ІІ. СРОК НА ДОГОВОРА И ТЕРИТОРИАЛЕН ОБХВАТ**

**Чл. 2.** **(1)** Настоящият договор се сключва за срок от 12 (дванадесет) месеца, считано от 00.00 часа на 21.07.2017 г. до 24.00 часа на 20.07.2018 г.

**(2)** В срока на договора, по заявка на **ЗАСТРАХОВАЩИЯ, ЗАСТРАХОВАТЕЛЯТ** издава индивидуални застрахователни договори за всяко застраховано лице с 24-часово ефективно покритие по застраховката с осигурен асистанс през целия срок на командировката, обучението или специализацията на командированите служители. Застрахователното покритие по индивидуалните полици следва да важи от 00:00 часа на датата на пътуване до 24:00 часа на деня на завръщане.

**(3)** При удължаване срока на командировката, обучението или специализацията **ЗАСТРАХОВАТЕЛЯТ** издава нова застрахователна полица.

**(4)** В случаите в които се отложи или прекрати командировката, обучението или специализацията, издадената полица се анулира.

**Чл. 3.** Застрахователното покритие по издаваните по настоящия договор индивидуални застрахователни полици е за цял свят с изключение на територията на Република България.

**III. ЗАСТРАХОВАТЕЛНА ПРЕМИЯ И НАЧИН НА ПЛАЩАНЕ**

**Чл. 4.** Застрахователната премия за едно лице, за срока на съответната командировка, без данък върху застрахователната премия (ДЗП) и с включен 2% ДЗП, е разпределена както следва:

|  |  |  |  |  |  |  |
| --- | --- | --- | --- | --- | --- | --- |
| Застрахователни покрития | Териториално покритие | Застрахователна сума / Лимит на отговорност в евро | Застрахователна премия за 1 лице на ден в лева **без ДЗП** | | Застрахователна премия за 1 лице на ден в лева с **2% ДЗП** | |
| от 1 до 7 дни | от 8 до 14 дни и повече | от 1 до 7 дни | от 8 до 14 дни и повече |
| 1.Възникване на непредвидени и неотложни медицински разходи, вследствие на злополука;  2.Възникване на непредвидени и неотложни медицински разходи, вследствие на акутно заболяване;  3.Възникване на непредвидени и неотложни медицински разходи за стоматологично обезболяване с лимит до 100 евро;  4.Смърт на застрахования вследствие на злополука | цял свят с изключение на територията на Република България. | 15 000 |  |  |  |  |
| 30 000 |  |  |  |  |

**Чл. 5.** **(1)** Общата цена по договора се формира от сбора от застрахователните премии по всеки един от застрахователните договори, сключени по реда на чл. 1, ал. 3, като всички плащания по този договор не могат да надвишават 5 000 (пет хиляди) лева с включен 2 % ДЗП.

**(2)** **ЗАСТРАХОВАЩИЯТ** изплаща застрахователните премии по индивидуалните полици, сключени през съответния месец, в срок до 5 (пет) работни дни от началото на следващия месец, след представяне на документ, съдържащ информация за направените през съответния месец застраховки, с номерата, датите и индивидуалните застрахователни премии по сключените полици.

**(3)** **ЗАСТРАХОВАЩИЯТ** си запазва правото да сключва отделни застрахователни договори на стойност по-малка от посочената прогнозната стойност за обособената позиция.

**Чл. 6.** **ЗАСТРАХОВАЩИЯТ** заплаща на **ЗАСТРАХОВАТЕЛЯ** застрахователната премия с включен 2 % ДЗП в български лева, с преводно нареждане по посочената по-долу банковата сметка на **ЗАСТРАХОВАТЕЛЯ:**

**IBAN:** … ;

**BIC:** … ;

**Банка:** … ;

**град/клон/офис:**

**IV. ЗАСТРАХОВАТЕЛНО ПОКРИТИЕ**

**Чл.** **7. (1)** **ЗАСТРАХОВАТЕЛЯТ** се задължава да осигури покритие на застрахованите лица за застрахователни събития, настъпили вследствие на злополука и/или акутно заболяване в чужбина. Всяка индивидуална полица, издадена по настоящи договор, следва да има покритие най-малко за рисковете, посочени по-долу:

1. Възникване на непредвидени и неотложни медицински разходи, вследствие на злополука;
2. Възникване на непредвидени и неотложни медицински разходи, вследствие на акутно заболяване;
3. Възникване на непредвидени и неотложни медицински разходи за стоматологично обезболяване с лимит до 100 евро;
4. Смърт на застрахования вследствие на злополука.
5. Други, изрично посочени в Техническото предложение на **ЗАСТРАХОВАТЕЛЯ,** неразделна част от договора.

**(2)** Освен рисковете, посочени в т. 4 от Техническата спецификация, индивидуалните застрахователни договори ще имат покритие и по посочените по-долу рискове, като ще се изплащат и следните обезщетения: ……………………………………………(описват се посочените рискове и обезщетения в т. 12 от Техническото предложение на **ЗАСТРАХОВАТЕЛЯ).**

**(3)** **ЗАСТРАХОВАТЕЛЯТ** обслужва застрахованите лица, които се нуждаят от медицинска помощ вследствие на злополука и/или акутно заболяване в чужбина с осигурен асистанс, осигурен от ………. (описва се офертата на застрахователя относно наименованието на асистанс компанията, телефон, факс, електронен адрес, вида и обема на услугата).

**Чл. 8.** Изключени по настоящия договор са рисковете, посочени като такива в Общите/Специалните условия на **ЗАСТРАХОВАТЕЛЯ** за застраховката, с изключение на тези, които са изрично посочени в чл. 7, ал. 1 от договора.

**V. ЗАСТРАХОВАТЕЛНО ОБЕЗЩЕТЕНИЕ**

**Чл. 9.** Лимитите на отговорност за рисковете по чл. 7, ал. 1 по всички индивидуални застрахователни полици, са в размер на 15 000 (петнадесет хиляди) евро или 30 000 (тридесет хиляди) евро. Определеният лимит на отговорност се посочва от **ЗАСТРАХОВАЩИЯ** при сключването на всяка индивидуална полица.

**Чл. 10. (1)** При настъпване на застрахователно събитие, **ЗАСТРАХОВАТЕЛЯТ** изплаща застрахователните обезщетения в срок от ………………… дниот представяне на всички необходими документи, съгласно Общите/Специалните условия на **ЗАСТРАХОВАТЕЛЯ**.

**(2)** При определяне на размера на обезщетенията по договора не се прилагане самоучастие на **ЗАСТРАХОВАЩИЯ** и застрахованите лица.

**(3)** За всяко застрахователно събитие, настъпило през срока на действие на настоящия договор, правата, произтичащи от застраховката се погасяват с изтичане на пет години от датата на застрахователното събитие, съгласно българското законодателство.

***V –1. ДОГОВОР ЗА ПОДИЗПЪЛНЕНИЕ (когато е приложимо)[[1]](#footnote-1)***

***Чл.10а.*** *(1)* **ЗАСТРАХОВАТЕЛЯТ** *се задължава да сключи договор за подизпълнение с* ***ПОДИЗПЪЛНИТЕЛЯТ****/****ИТЕ****, посочен/и в представената от него оферта.* **ЗАСТРАХОВАТЕЛЯТ** *се задължава да предостави на* **ЗАСТРАХОВАЩИЯ** *копие на договора за подизпълнение в срок до 3 (три) дни от сключването му, заедно с доказателства, че са изпълнени условията на чл*. *66, ал. 2 от ЗОП.*

*(2) В случай че част от поръчката, която се изпълнява от* ***ПОДИЗПЪЛНИТЕЛ****, може да бъде предадена като отделен обект на* ***ЗАСТРАХОВАТЕЛЯ*** *или* ***ЗАСТРАХОВАЩИЯ****,* ***ЗАСТРАХОВАЩИЯ*** *заплаща възнаграждение за тази част на* ***ПОДИЗПЪЛНИТЕЛЯ (директно плащане)****.*

*(3) Директно плащане по ал. 2 се осъществява въз основа на искане, отправено от* ***ПОДИЗПЪЛНИТЕЛЯ*** *до* ***ЗАСТРАХОВАЩИЯ****, чрез* ***ЗАСТРАХОВАТЕЛЯ****, който е длъжен да го предостави на* ***ЗАСТРАХОВАЩИЯ*** *в 15 (петнадесет) дневен срок от получаването му. Към искането,* ***ЗАСТРАХОВАТЕЛЯ*** *предоставя становище, от което да е видно дали оспорва плащанията или част от тях като недължими.* ***ЗАСТРАХОВАЩИЯТ*** *има право да откаже директно плащане с* ***ПОДИЗПЪЛНИТЕЛЯ*** *когато искането за плащане е оспорено, до момента на отстраняване на причината за отказа.*

*(4) Към момента на сключване на този договор или най-късно преди започване на неговото изпълнение,* ***ЗАСТРАХОВАТЕЛЯТ*** *се задължава да уведоми* ***ЗАСТРАХОВАЩИЯ*** *за името, данните за контакт и представителите на* ***ПОДИЗПЪЛНИТЕЛЯ****/****ИТЕ****, посочени в офертата.* ***ЗАСТРАХОВАТЕЛЯТ*** *се задължава да уведомява* ***ЗАСТРАХОВАЩИЯ*** *в хода на изпълнение на този договор за всякакви промени в предоставената информация.*

*(5) Замяна или включване на подизпълнител по време на изпълнение на този договор се допуска по изключение, когато възникне необходимост и ако са изпълнение едновременно всички условия, посочени в чл. 66, ал. 11 от ЗОП.*

*(6) В случаите по ал. 5,* ***ЗАСТРАХОВАТЕЛЯТ*** *се задължава да представи на* ***ЗАСТРАХОВАЩИЯ*** *копие на допълнителното споразумение за замяна на посочен в офертата подизпълнител заедно с доказателства, че са изпълнение условията на чл. 66, ал. 2 и 11 от ЗОП.*

*(7) Независимо от сключения договор за подизпълнение, отговорността за изпълнение на настоящия договор е на* ***ЗАСТРАХОВАТЕЛЯТ****.*

**VІ. ПРАВА И ЗАДЪЛЖЕНИЯ НА СТРАНИТЕ**

**Чл. 11.** **(1)** **ЗАСТРАХОВАЩИЯТ** се задължава да застрахова за своя сметка всички свои служители при служебните им пътувания в чужбина, като сключва със **ЗАСТРАХОВАТЕЛЯ** индивидуални застрахователни договор (полици) по застраховка “…………………………” за всеки един от тях и заплаща на **ЗАСТРАХОВАТЕЛЯ**  застрахователна премия за всеки застрахован служител в съответните размери, съгласно Ценовото предложение на **ЗАСТРАХОВАТЕЛЯ**.

**(2)** Страните се задължават да уговорят конкретните параметри на застраховката за всеки застрахован служител в индивидуален застрахователен договор, сключен при спазване на условията, предвидени в настоящия договор и предложенията от офертата на **ЗАСТРАХОВАТЕЛЯ**.

**Чл. 12.** При заявено желание от страна на членовете на семействата на застрахованите лица, **ЗАСТРАХОВАТЕЛЯТ** им предоставя възможност да сключат индивидуални застрахователни договори при спазването на тарифите и Общите/Специалните условия на **ЗАСТРАХОВАТЕЛЯ** по този вид застраховка.

**Чл. 13.** При настъпване на събитие, което би могло да доведе до претенция по застраховката **ЗАСТРАХОВАЩИЯТ**, е длъжен да информира **ЗАСТРАХОВАТЕЛЯ** в срок от ………..работни дни от датата на узнаване. Уведомлението се извършва по образец на **ЗАСТРАХОВАТЕЛЯ**.

**Чл. 14.** **ЗАСТРАХОВАТЕЛЯТ** има право да поиска от **ЗАСТРАХОВАЩИЯ** всякаква информация, необходима за сключване на конкретния индивидуален застрахователен договор.

**Чл. 15.** **ЗАСТРАХОВАТЕЛЯТ** предоставя на **ЗАСТРАХОВАЩИЯ** застрахователната полица най-късно в деня, предхождащ началото на служебното пътуване.

**Чл. 16.** **ЗАСТРАХОВАТЕЛЯТ** е длъжен да изплати застрахователната сума/ застрахователно обезщетение по посочена от застрахованите лица банкова сметка в договорените срок и размер.

**Чл. 17. (1)**  **ЗАСТРАХОВАТЕЛЯТ** е длъжен да оказва пълно съдействие на застрахованите лица по отношение на всички въпроси, свързани с окомплектоване на документация по предявените претенции, както и по отношение на всички въпроси, свързани с приключване на щети и заплащане на застрахователни обезщетения.

**(2)** За удостоверяване основанието и размера на обезщетението, **ЗАСТРАХОВАНИЯТ** е длъжен да представи на застрахователя всички необходими и изискани документи, съгласно Общите/Специалните условия на **ЗАСТРАХОВАТЕЛЯ**.

**Чл. 18.** **ЗАСТРАХОВАТЕЛЯТ** предоставя на **ЗАСТРАХОВАЩИЯ** следните бонуси (преференции): …………….. *(описва се предложението/та на участника в т.13 от Техническото предложение)*.

**Чл. 19.** Всяка една от страните се задължава:

1. Да уведоми съответните свои служители относно условията на този договор и да изисква прилагането му.

2. Да осигурява на другата страна всички документи, материали и консултации, необходими за изпълнение на задълженията й по договора.

3. Да пази търговските тайни и доброто име на другата страна и на нейните клиенти, включително и след прекратяването на договора.

4. Да информира другата страна за изпълнението на този договор.

**Чл. 20.** **(1)** Страните определят следните свои служители за контакт, които да следят за изпълнение на задълженията по договора и да подписват предвидените в него документи:

За **ЗАСТРАХОВАЩИЯ:** .............................. ;

За **ЗАСТРАХОВАТЕЛЯ:** …………………..;

**(2)** За целите на настоящия договор уведомяването на **ЗАСТРАХОВАТЕЛЯ** се извършва писмено по факс: ... ; електронна поща (e-mail): ... ; или с препоръчано писмо на адрес: ...

**(3)** За целите на настоящия договор уведомяването на **ЗАСТРАХОВАЩИЯ** се извършва писмено по факс: ... ; електронна поща (e-mail): ... ; или с препоръчано писмо на адрес: ...

**VII. НЕУСТОЙКИ**

**Чл. 21.** При забава на плащане, **ЗАСТРАХОВАЩИЯТ** дължи неустойка на **ЗАСТРАХОВАТЕЛЯ**  в размер на 0.5% от стойността на забавеното плащане за всеки просрочен ден, но не повече от 10% от тази стойност.

**Чл. 22.** При забавено изпълнение на някое от задълженията по договора от страна на **ЗАСТРАХОВАТЕЛЯ**, същият заплаща на **ЗАСТРАХОВАЩИЯ** неустойка в размер на 0.5% от стойността на неизпълнението за всеки просрочен ден, но не повече от 10% от тази сума.

**Чл. 23.** При забавено изпълнение, продължило повече от 20 (двадесет) дни, **ЗАСТРАХОВАЩИЯТ** има право да прекрати едностранно договора, без да дава повече срок за изпълнение, като освен неустойката за забава има право и на неустойка за неизпълнение в размер на 10% стойността на неизпълнението.

**Чл. 24.** **ЗАСТРАХОВАЩИЯТ** може да претендира обезщетение за нанесени вреди и пропуснати ползи по общия ред, в случай че същите превишават размера на уговорените в договора неустойки.

**VIII. ПРЕКРАТЯВАНЕ НА ДОГОВОРА**

**Чл. 25.** Договорът се прекратява с изтичането на срока, за който е сключен. Договорът може да бъде прекратен предсрочно по взаимно съгласие между страните, изразено в писмена форма.

**Чл. 26. (1) ЗАСТРАХОВАЩИЯТ** има право да прекрати едностранно договора при неизпълнение на задължения на **ЗАСТРАХОВАТЕЛЯ**, като му отправи 10 (десет) дневно писмено предизвестие.

**(2) ЗАСТРАХОВАЩИЯТ** има право да прекрати договора с едностранно 10- дневно писмено предизвестие, отправено до **ЗАСТРАХОВАТЕЛЯ**, когато поради доближаване на сумата по чл. 5, ал.1, средствата, останали до достигане на този лимит, не са достатъчни за сключването на друга застраховка по договора.

**IX. ЗАКЛЮЧИТЕЛНИ РАЗПОРЕДБИ**

**Чл. 27.** Настоящият договор може да бъде изменян само по взаимно съгласие на страните, уредено в писмено споразумение, което става неразделна част от договора. Изменение по договора се допуска само в случаите по чл. 116 от ЗОП.

**Чл. 28.** Всяка страна по настоящия договор е длъжна при промяна на адреса си да уведоми незабавно другата страна. В противен случай последната не отговаря за неполучени съобщения.

**Чл. 29.** **(1)** Възникналите спорове при и по повод изпълнението на настоящия договор ще се решават чрез преговори между страните с цел постигане на споразумение, а при непостигането му спорът ще се отнася пред компетентния български съд.

**(2)** За неуредените в настоящия договор случаи се прилагат разпоредбите на българското законодателство.

Настоящия договор се състави и подписа в два еднообразни екземпляра – по един за всяка от страните.

При подписването на настоящия договор се представиха документите по чл. 112, ал. 1 от ЗОП.

Неразделна част от този договор са:

1. Общи/Специални условия на **ЗАСТРАХОВАТЕЛЯ**;
2. Техническо предложение на **ЗАСТРАХОВАТЕЛЯ**;
3. Ценово предложение на **ЗАСТРАХОВАТЕЛЯ** .

**За БЪЛГАРСКАТА НАРОДНА БАНКА За ЗАСТРАХОВАТЕЛЯ**

**..……………………………..**

**Снежанка деянова**

**главен секретар**

**теменужка цветкова**

**главен счетоводител**

1. В случай че ЗАСТРАХОВАТЕЛЯТ няма да изпълнява поръчката с подизпълнители този раздел ще отпадне. [↑](#footnote-ref-1)